**Likumprojekta „Grozījumi Civilprocesa likumā”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Republikas Satversmes (turpmāk - Satversme) 105.pants nosaka, ka ikvienam ir tiesības uz īpašumu. Īpašumu nedrīkst izmantot pretēji sabiedrības interesēm. Īpašuma tiesības var ierobežot vienīgi saskaņā ar likumu. Savukārt Satversmes 96.pants paredz, ka ikvienam ir tiesības uz privātās dzīves, mājokļa un korespondences neaizskaramību. Ņemot vērā Satversmes 96.pantā noteikto, tiesības uz mājokļa neaizskaramību valstij liedz aizskart mājokli un uzliek par pienākumu nodrošināt pienācīgu aizsardzību pret personām, kas varētu apdraudēt personas mājokli. Turklāt vienas personas tiesības uz mājokļa neaizskaramību var konfliktēt ar citas personas tiesībām, piemēram, īpašuma tiesībām.[[1]](#footnote-1)Saskaņā ar Valsts policijas apkopoto praksi visbiežāk sastopamās situācijas, kad dzīvojamās telpas izīrētājs patvarīgi izliek vai cenšas panākt, lai īrnieks atbrīvotu dzīvojamo telpu, ir šādas:1. rada īrniekam ļaunprātīgi nelabvēlīgus apstākļus lietot dzīvojamo telpu;2. īrnieka prombūtnes laikā uzlauž durvis un izliek īrniekam piederošās mantas;3. nomaina dzīvokļa ārdurvis vai durvju slēdzeni, tādējādi īrniekam liedzot iekļūšanu dzīvojamā telpā;4. noslēdz namīpašuma ārdurvis.Lai arī strīdu, kas ir radies no īres tiesiskajām attiecībām, īrniekam ir tiesības risināt tiesas ceļā, atbilstoši likuma “Par dzīvojamo telpu īri” 28.pantā noteiktajam, savukārt valsts varas pārstāvjiem vienlaikus ir pienākums lemt jautājumu par nepieciešamību uzsākt administratīvo lietvedību vai kriminālprocesu gadījumos, kad šis strīds rada apdraudējumu un skar intereses, kuras aizsargā Latvijas Administratīvo pārkāpumu kodekss vai Krimināllikums. Iespējamie noziedzīgie nodarījumi, pēc kuriem varētu tikt kvalificēta rīcība, kas aizskar īrnieka tiesības, par ko ir paredzēta kriminālatbildība, ir noteikta šādos Krimināllikuma pantos:1. Krimināllikuma 143.pantā (Personas mājokļa neaizskaramības pārkāpšana) par nelikumīgu iekļūšanu mājoklī pret tajā dzīvojošās personas gribu. Krimināllikuma komentāros ir skaidrots, ka iekļūšana ir prettiesiska, bez atļaujas, slepena vai atklāta ieiešana (ielaušanās, ielīšana) telpā, ko var izdarīt, gan pārvarot šķēršļus vai cilvēka pretošanos, gan bez tā, to var izdarīt, izmantojot viltu vai citādi iekļūstot citas personas mājoklī pret viņas gribu[[2]](#footnote-2).2. Krimināllikuma 185.pantā (Mantas tīša iznīcināšana un bojāšana) par svešas mantas tīšu iznīcināšanu vai bojāšanu.3. Krimināllikuma 279.pantā (Patvarība) par kādas darbības izdarīšanu patvaļīgi, apejot normatīvajā aktā noteikto kārtību, ja šīs darbības tiesiskumu apstrīd valsts vai pašvaldības iestāde vai cita persona (patvarība) un ja šīs darbības rezultātā radīts būtisks kaitējums. Latvijas Republikas Augstākās tiesas Senāta Krimināllietu departamenta 2008.gada 1.septembra spriedumā Lietā Nr.SKK-351/2008 ir secināts, ka Satversmē garantēto tiesību aizskārums (tiesības uz mājokļa neaizskaramību) katrā ziņā atzīstams par personas interešu ievērojamu apdraudējumu (radīts būtisks kaitējums).Savukārt gadījumos, ja nav konstatējami apstākļi, kas liecinātu ar notikušu noziedzīgu nodarījumu, tad ir pamats pārliecināties, vai notikumā nav konstatējamas izdarīta administratīvā pārkāpuma pazīmes, proti:1. Latvijas Administratīvo pārkāpumu kodeksa 150.2 pantā (Izvairīšanās no dzīvojamās mājas uzturēšanas) ir paredzēta administratīvā atbildība par izvairīšanos no likumā noteiktā pienākuma uzturēt un apsaimniekot dzīvojamo māju;2. Latvijas Administratīvo pārkāpumu kodeksa 150.3 pantā (Pamatpakalpojumu nesniegšana īrniekam) ir paredzēta administratīvā atbildība par pamatpakalpojumu nesniegšanu dzīvojamās telpas īrniekam, ja likums nosaka pienākumu sniegt šādus pakalpojumus;3. Latvijas Administratīvo pārkāpumu kodeksa 176.pantā (Patvarība) ir paredzēta administratīvā atbildība par patvarību, tas ir, kādas darbības izdarīšanu patvaļīgi, apejot likumā noteikto kārtību, ja šī patvarība nav saistīta ar ievērojama zaudējuma nodarīšanu. Tomēr, ņemot vērā to, ka dzīvojamo telpu īres attiecības ir sociāli nozīmīga joma un esošo situāciju īres tiesisko attiecību jomā, ir konstatēta nepieciešamība noteikt vēl papildus tiesiskos līdzekļus, kuri būtu operatīvi piemērojami, īrnieku tiesību aizsardzībai. Minētais pamatojams ar to, ka Valsts policijai ir jāaizsargā Satversmē garantētās tiesības uz mājokļa neaizskaramība, savukārt tajos gadījumos, kad īres tiesiskās attiecībās ir lemjams jautājums par traucēta valdījuma atjaunošanu, Valsts policijai šādas kompetences nav, līdz ar to ir nepieciešams regulējums, lai pilnīgi un efektīvi nodrošinātu īrnieku tiesību aizsardzību aizskārumu gadījumos.Saskaņā ar Civillikuma 876.panta piezīmi turētājam jeb faktiskajam valdītājam ir tiesības prasīt traucēta valdījuma atjaunošanu. Turklāt atbilstoši Civillikuma 911.pantam turētājam jeb tiesiskajam valdītājam ne tikai ir tiesības uz traucēta valdījuma atjaunošanu, bet arī tiesības uz pastāvoša valdījuma aizsardzību, tādējādi nodrošinot valdījuma aizsardzību pret patvaļīgu rīcību, kas varētu valdījumu traucēt. Vienlaikus Civillikuma 921.pants paredz, ka lietas vai tiesības valdījumu, kas atņemtas ar varu jeb valdītāju izstumjot, tiesa nekavējoties atjauno, tiklīdz cietušais pierāda, ka viņam tāds valdījums bijis un viņš no tā izstumts. Lai gan likumā ietvertā frāze “tiesa valdījumu nekavējoties atjauno” varētu liecināt par to, ka valdījuma aizsardzība notiek paātrinātā procesā, tomēr pašreiz, uzsākot jebkādu prasību, jāievēro vispārēji noteikumi, ko paredz Civilprocesa likums.[[3]](#footnote-3) Tādējādi, ņemot vērā minēto, uzskatām, ka paātrinātā kārtībā nodrošinātu valdījuma aizsardzību var realizēt, paredzot Civilprocesa likumā attiecīgus procesuālos līdzekļus.Likumprojekta „Grozījumi Civilprocesa likumā” (turpmāk – likumprojekts) mērķis ir radīt tiesisko mehānismu, lai personas personiskās tiesības, tas ir, tiesības uz mājokļa neaizskaramību, būtu iespējams aizsargāt arī ar pagaidu civilprocesuāliem līdzekļiem.Likumprojekts paredz, ka tiesa pēc prasītāja (īrnieka) motivēta pieteikuma var pieņemt lēmumu par pagaidu aizsardzības līdzekļa noteikšanu, ja ir pamats uzskatīt, ka dzīvojamās telpas lietotājs (īrnieks) ir izlikts no dzīvojamās telpas bez tiesas sprieduma vai ļaunprātīgi tiek radīti tādi apstākļi, kādos nav iespējams lietot dzīvojamo telpu. Saskaņā ar likumprojektā noteikto tiesa var piemērot šādus pagaidu aizsardzības līdzekļus:1. dzīvojamās telpas lietošanas tiesību atzīšana un atjaunošana;
2. aizliegums veikt noteiktas darbības, lai nodrošinātu dzīvojamās telpas lietošanas tiesību izmantošanu;
3. pienākums atbildētājam atjaunot pamatpakalpojumu sniegšanu, kuri nesaraujami saistīti ar dzīvojamās telpas lietošanu.

Atbilstoši likumprojektā noteiktajam tiesai pieteikumu pagaidu aizsardzības noteikšanai var iesniegt iespējamais prasītājs (īrnieks). Vienlaikus, iesniedzot tiesai prasību, iespējamais prasītājs (īrnieks) sniedz pierādījumus, kas apliecina viņa dzīvojamās telpas lietošanas tiesības, kuras tiek pārkāptas vai varētu tikt pārkāptas.Pieteikumu par pagaidu aizsardzības līdzekļa noteikšanu tiesa vai tiesnesis izlemj 10 dienu laikā pēc pieteikuma saņemšanas vai lietas ierosināšanas. Savukārt, ja minētā termiņa laikā var rasties neatgriezenisks kaitējums nekustamā īpašuma subjektam (īrniekam), tad pieteikumu par pagaidu aizsardzības līdzekļa noteikšanu tiesa vai tiesnesis izlemj ne vēlāk kā nākamajā dienā pēc pieteikuma saņemšanas. Lēmums par pagaidu aizsardzības līdzekļa noteikšanu ir izpildāms nekavējoties pēc tā pieņemšanas. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija  | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1.  | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts dzīvojamās telpas lietotājam (īrniekam) radīs jaunas tiesības saņemt civiltiesisko aizsardzību gadījumos, kad būs pamats uzskatīt, ka minētā subjekta tiesības tiek pārkāptas vai varētu tikt pārkāptas. Savukārt izīrētājam radīs jaunus pienākumus ievērot tiesas noteiktos pienākumus un aizliegumus. Vienlaikus likumprojekts radīs pozitīvu ietekmi uz sabiedrību kopumā, jo, ņemot vērā, ka dzīvokļa neaizskaramība ir Satversmē garantētas tiesības, tādējādi valsts parāda tās spēju operatīvi reaģēt situācijās, kad prettiesiski tiek apdraudētas īrnieku tiesības no namīpašumu valdītāju puses. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2014.gads | Turpmākie trīs gadi (tūkst. *euro*) |
| 2015.gads | 2016.gads | 2017.gads |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2014.gadu | Izmaiņas, salīdzinot ar kārtējo 2014.gadu | Izmaiņas, salīdzinot ar kārtējo 2014.gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3.Finansiālā ietekme: |  |  |  |  |  |
| 3.1.valsts pamatbudžets |  |  |  |  |  |
| 3.2.speciālais budžets |  |  |  |  |  |
| 3.3.pašvaldību budžets  |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |
| 5.Precizēta finansiālā ietekme: |  |  |  |  |  |
| 5.1.valsts pamatbudžets |  |  |  |  |
| 5.2.speciālais budžets |  |  |  |  |
| 5.3.pašvaldību budžets  |  |  |  |  |
| 6.Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |   |
| 6.1. detalizēts ieņēmumu aprēķins |
| 6.2.detalizēts izdevumu aprēķins |
| 7. Cita informācija | Gadījumā, ja Tieslietu ministrijai būs nepieciešami papildu valsts budžeta līdzekļi, tad likumprojekta saskaņošanas laikā tiks veikta ietekmes novērtēšana uz valsts budžetu. |
| **IV. Kāda var būt normatīvā akta ietekme uz spēkā esošo tiesību normu sistēmu** |
| Projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts ievietots Iekšlietu ministrijas mājaslapā. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tiesas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Iekšlietu ministrs R. Kozlovskis

Vīza: valsts sekretāre I.Pētersone–Godmane

12.01.2015 9:5200

1309

D.Radzeviča

67219418, dace.radzevica@iem.gov.lv

1. Latvijas Republikas Satversmes komentāri, Latvijas Vēstnesis, 2011., 264.lpp. [↑](#footnote-ref-1)
2. Krimināltiesības. Sevišķā daļa. U.Krastiņš, V.Liholaja, A.Niedra, 2009, 232.lpp. [↑](#footnote-ref-2)
3. J. Rozenfelds, Valdījuma teorijas, http://www.rozenfelds.lv/lv/news/46 [↑](#footnote-ref-3)